На основу члана 100. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон, 138/22, 92/23 и 94/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О ИЗМЕНАМА И ДОПУНАМА УРЕДБЕ О ЈЕДИНСТВЕНОЈ ТАРИФИ

ПО КОЈОЈ СЕ НАПЛАЋУЈУ НАКНАДЕ ЗА УСЛУГЕ КОЈЕ ВРШИ УПРАВА ЗА ТРЕЗОР

Члан 1.

У Уредби о јединственој тарифи по којој се наплаћују накнаде за услуге које врши Управа за трезор („Службени гласник РС”, број 25/23), у члану 2. тачка 9), после речи: „стању” додаје се реч: „девизних”.

Тачка 12) мења се и гласи:

„12) Издавање потврда, преписа и других података из евиденција Управе;”.

Члан 2.

У члану 4. став 1. тачка 6) брише се.

У тачки 14) тачка на крају замењује се тачком и запетом и додају се тач. 15) и 16), које гласе:

„15) пренос средстава услед преласка корисника на систем извршења буџета;

16) програме претприступне помоћи Европске уније.”.

Члан 3.

У члану 5. уводна реченица мења се и гласи: „Наплата накнаде по тарифном бр. 3, 4, 8, 9. и 10. Тарифе, не врши се за:”.

Тачка 3) брише се.

У тачки 9) тачка на крају замењује се тачком и запетом и додају се тач. 10) и 11), које гласе:

„10) пренос средстава услед преласка корисника на систем извршења буџета;

11) програме претприступне помоћи Европске уније.”.

Члан 4.

У члану 6. став 1. тачка 6) на крају тачка и запета замењује се тачком, а тачка 7) брише се.

Члан 5.

Члан 8. мења се и гласи:

„Члан 8.

Наплата накнаде по тарифном броју 12. Тарифе не врши се за издавање потврда о извршеној расподели средстава са подрачуна који служе за наплату такси и накнада које се плаћају у управним стварима преко портала еУправа Републике Србије (euprava.gov.rs) на рачуне за уплату јавних прихода.”.

Члан 6.

Тарифа која је одштампана уз Уредбу о јединственој тарифи по којој се наплаћују накнаде за услуге које врши Управа за трезор („Службени гласник РС”, број 25/23) и чини њен саставни део, замењује се новом Тарифом, која је одштампана уз ову уредбу и чини њен саставни део.

Члан 7.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-12648/2024

У Београду, 20. децембра 2024. године

В Л А Д А

ПРЕДСЕДНИК

Милош Вучевић